Aka articulo ukhamarak reportaje radioHeidi Shin tuqi wakt’ayatawa uraqpachataki PRI.org pä tunk kimsaqallq urunak saraqatat ch’uqi sata phaxsin 2015 marana, ukat wasitat yatiyata turkakipañataki contenidonaka. Janiw yatitäkti qhumantaña, sasaw Jason chang pusitunk paqallq marani sawayayi. “kunawsatix ma waynuchu coreanoyatx ukhax janipuniw taykajampis ni awkijampis qhumantasiphiritti sasa”.
Chang uka jaqix mä yatiqiriwa Duranno uksa yatiqañ utana khaysa Centreville, Virginia markana, kawkharutix coreanonakax sarapxi yatintiri. Aka awkinak yatiqañ utanx pusi uruw irnaqt’apxi, kunjams awkinakax juk’amp munasiñanipxaspa ukanak yatichañataki. Jila maran yatiqirix paqallq tunk maraniwa, sullkir yatiqiristi pa tunk paqallqu maranikiwa, q’alpach yatiqirinakax : warminakapampi khitatapxiwa.
Ukhampiniskiwa warmijaw situ, uka phaxsin qalltani sarañamawa situwa, Chang awkix saraki. “Ukampirus kusisitaw jiqhatasta sarataxata”. Lurañanakaniyatwa, yatinwa jani sapur sarañaxa. Ukampirus yatiqawaytwa.
Mä kultu utan jiqhatasipta, kawkhantix ma tamax cristiano musikanak tuki, ukat awkinakax jayllantapxi ukhamarak wakichawinakas sarantaski kunjam qhumantasiñasa. Kawkhantix maynix qhumanti mayniru jan jikhanir t’axllirt’asa. Uka tukt’ayatatx mä
aruskipawiwa utji jik’a tamanakanxa ma terapia ukhamakaspas ukhamawa lurasi.
Ukansti mä voluntario pusitunk marani, jiskt’iwa pa tunka marani waynuchuru. “ awkimax munasiyatamtti”,sasa. Waynuchusti amukirakiwa, ukat jila maran awkix maynit lat saraki, jisa munaspachanawa jan ukasti janiw yatkpachanti kunjam yatiyañsa.
Duranno awkinakar yatichañ utan mä iglesiaw Seul markan uñstayawayatana, ñakijay Corea del Sur markanx jani awkinakan munasiñapax utjkanti. Kunatix coreano awkinakax wali irnaqiritapat uñjasirinwa, ukat jani maynir munasiñap uñist’ayapkanti, yaqha awkinakasti jawk’asakiw wawanakapar yatichapxana.
Kimsir urunsti yaqhip yatiqirinakax janiw yatiqañ utar kutxapjatanti. kawkirinakatix qhipaxtapxatan jupanakax amuyasipxanwa kuntix aruskipapki ukatxa. Jilpachaniw sapxi awkijax janiw kusakanti sasa,yaqhipasti wawapanakat llakt’asipxiwa, ukat maynix janiw wawajanakar tumpkti sarakiwa. Ma qawqhakirakiw chuymapamp arsuraki awkijamaw tukuwayta sasa.
Aka yatiqañ utasi janiw kunjam suma awkispas ukak yatichkarakiti. Jan ukasti chachanakax yatipxañapaw kunjams esposapanakaparus cartanak qillqapxaspa, ukat yatiyaña pä tunk arkunaka kunats munapxi.
Mayni jaqisti arst’arakiw kuntix qillqatana esposapataki. Kunawsatix Estados Unidos markaru jakir sarapxatana, ukhax janiw amuyaskatanti kunjam ch’amanisa jakañaxa ukxa. Ma jisk’a ukanaki qamapxatana wawanakampi, janiw ni parlañs yatkanti ni irnaqaw jiqhatkarakitanti, siw casarasiptu ukat chuyma ust’ir arunak sasipta sasa.
Yatiptawa, awkiñax wali ch’amawa. Ukat Duranno yatichañ utax nayrar sarantayasi 2000 marana. Ñakijay munaschis inmigrantes coreanos jupanakatakixa, ukhamarakiw inglés arus yatichasiski jutir yatiqirinakataki. Aka maranakanx aka yatiqañ utax pusi tunk markanakan
jist’arasiwayi, 300.000 ukhanirakiw tukt’ayawayxapxi.
Ukhamaw, taqini uka yatiqañ utat tukuyawayapxi. Chachanakax sapxiw janiw wayna awkinakar ukham kipka jakañap munapkti sasa. Ukat junt’u uma wakicht’apxan ukhax sarnaqawipat aruskipt’apxana. Chiqpachas qhipar uñtañax janiw kuna cha’makisa, ukampis ma voluntario
ukhamax janiw qhiparus uñtkasmati, sasaw Dave Lee yatiqirix saraki.
“Aka yatiqañ utapan nayax juk’am warmijarus ukhamarak wawajanakarus jak’achasta sarakiwa. Ukat qhip uñta ukhas kuntix jan wal lurktti uka amtasisaw nayrar sarantta sarakiwa”.
Graduación urux yatiqirin familiapanakax invitataw wakichawiru. Ukat chachanakax suk’u suk’u camisamp isthapt’atapxarakiwa. Tukuy arumxarux chachanakax kallach patxaru mä isimp jaqhatataw siqikiw mistsunipxi. Ukat espsosapanak jak’aruw killt’asipxi kayunakap jariqiri wali k’achata, kunjamtix jesusax discipulupanakar jarixkana ukhama. Warminakapasti qunt’atapki ukhatpach ma isip nayrapanak phichart’apxaraki.
Mä warmix phisqha tunk maraniwa, jupax chachapan amparapat kat’ataw filan ma jamuq apsuyasiñatak suyanti. Jupax panqaranak apt’asitaw wali k’uchik aruskipt’añatak suyi. “yatati corean jakir chachanakax wali mach’iripxiwa sarakiwa”. Ukampirus chachajax janiw sint ukham
umañ yatxiri sarakiwa.” Wali kusisitatwa jisa wali kusisitaw jiqhatasta ak yatxasinja”.
Ampar chhiqhatatasisaw awkinakax wawanakapampi jamuq apst’ayasipxi, warminakapasti wali kusisitarakiw jiqhatasipxi. Ukhañkamasti yatiqan utan irnaqirinakax ñakirakiw yaqha awkinak thaqhapxi qillqayasipxañapataki uka yatiqañ utaru.
ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn